Rádio Expres

Rádio Expres je najpočúvanejšia komerčná rozhlasová stanica na Slovensku. Jej prevádzkovateľ je od roku 2013 spoločnosť Bauer Media Group, ktorá tiež vlastní rádia Melody, Europa 2 a Rock. Vysielanie rádia sa začalo 31. decembra 1999, keďže do tohto dňa muselo podľa zákona rádio začať vysielať. Vysielanie v plnom rozsahu začalo  1. januára 2000.
náhľad|Logo Rádia Expres do 8. februára 2010

 Vysielanie 
Formát rádia je Hot AC, cieľová skupina, ktorú sa rádio v prevažnej miere snaží osloviť, sú poslucháči vo veku 20 až 40 rokov so stredným a vyšším vzdelaním. Rádio kladie dôraz na spravodajstvo a hudbu. Hrá prevažne súčasnú hudbu, ale nechýbajú ani relácie zamerané na hudbu zo 70., 80. a 90. rokov. Dominantnou zložkou spravodajstva sú okrem správ z domova a zo sveta, meteorologické správy a dopravný servis.

Rádio terestriálne vysiela takmer výlučne cez sieť vysielačov firmy Expres Net k.s., reklamný priestor zabezpečuje firma BAUER MEDIA SLOVAKIA, k.s. Okrem celoplošnej reklamy vysiela aj regionálne spoty, rozdelené do regiónov Bratislava, juh, Trenčín, Žilina, stred, Tatry a Východ. Takéto spoty sú lacnejšie a určené sú prevažne firmám, ktoré potrebujú osloviť najmä ľudí v danom regióne.

Vysielanie tvorí spravodajstvo (pondelok-piatok 6:00-24:00; víkend/sviatok 6:00-22:00) vysielané pravidelne každú hodinu, počasie, dopravný servis (každú polhodinu; v pracovné dni od 6:00 do 9:00 každých 20 minút), v pracovné dni aj krátke správy vždy v polovici hodiny a to od 7:30 do 16:30. Ďalej aj moderátorské vstupy a hudba. Vstupy sú orientované viac na zábavu a súčasťou vysielania sú aj špecializované relácie ako hitparády.

 Hitparáda 
Rádio Expres vysiela pravidelne každý rok, zhruba na konci januára, hitparádu 20xx Hitov. Vôbec prvýkrát bola odvysielaná v roku 2014. Funguje na princípe poslucháčského hlasovania na osobitnej stránke. Poslucháč má k dispozícií 10 hlasov za jeden deň, z jedného zariadenia. Každý jeden hlas je v deň hlasovania zaradený do žrebovania o vecné ceny. Cieľom hitparády je zvýšiť počúvanosť Rádia Expres.
+Víťazi hitparádyRokInterpretPesnička2014MetallicaNothing Else Matters2015U2One2016AdeleHello2017Alvaro SolerSofia2018IMT Smile, Ondrej KandráčHej, Sokoly!2019Lady Gaga, Bradley CooperShallow2020QueenBohemian Rhapsody2021Desmod, MajselfKométa (pre Gumpa)2022QueenBohemian Rhapsody2023Imagine DragonsSharks2024IMT Smile, KaliNič sa nemení2025Sám sebou, KaliPohoda2026Alan MurinDomov

 Vysielače 
Šírenie signálu rádia zabezpečuje Expres Net v sieti 50 prevažne súkromných vysielačov (v decembri 2020), len niekoľko lokalít využíva stožiar Towercomu. Vysielateľ si ako prvý začal od roku 2000 budovať celoplošnú sieť nízkovýkonných vysielačov, umiestnených na vhodných, nižšie položených kótach v blízkosti sídiel. Postupne tak vznikla sieť vysielačov, lokálne poskytujúca šírenie programu aj iných staníc.

+ Vysielače Rádia Expres (september 2024Frekvencie rádia Expres)Frekvencia MHzVysielačVyžiarený výkon kW88,4Hlohovec - Horné Borody1,0088,4Ružomberok - Malinô Brdo1,0089,2Brezno - Šajba, vodojem0,5089,3Rimavská Sobota - Martinov vrch1,0089,7Nitra - Klokočina, vodojem0,5091,0	Moldava nad Bodvou - Budulov1,0091,0Poprad - Veľká, vodojem0,5092,6	Zvolen - Malá Stráž1,0092,7Nové Zámky - Elektrosvit, komín0,3092,8Krupina - Hviezdoslavova ulica, vodáreň0,2592,9Detva - Krné0,1093,1Martin - Bystrička0,5093,1Terchová - Rovná Hora0,2093,6Donovaly - Záhradište0,1093,7Spišská Nová Ves - Teplička, dom smútku0,5094,9Handlová - Ráztočno, TVP0,3095,0Nová Baňa - Brehy, vodojem0,2095,1Banská Štiavnica - Hájik0,2095,2Košice - Bankov, baňa1,0095,3Levoča - Úloža0,7095,4Dolný Hričov - Oblazov, záhrady0,1095,4Dolný Kubín - Veľký Bysterec, vodojem0,5095,4Kremnica - mesto0,5095,4Handlová - Dolný koniec, vodojem Remata
(plán)0,5095,4Heľpa0,5095,4Vrútky - Doprastav, Hájska 140,2095,7Rožňava - hvezdáreň0,5096,3Stará Turá0,1096,4Partizánske - Brodzany1,0096,5Banská Bystrica - Laskomer0,5096,5Trstená - Uhlisko2,0096,5Žilina - Dubeň0,5096,7Liptovský Mikuláš - Háje0,5096,9Bánovce nad Bebravou - Hollého 48, komín0,5097,0Levice - Veľká Vápenná0,2598,2Bardejov - Mihaľov, Hotel Bellevue1,0099,4Štúrovo - Belá10,0099,5Liptovská Osada - Záhrady0,1099,5Východná - vodná nádrž Čierny Váh1,0099,6Zlaté Moravce - vodojem0,1599,6Žarnovica - Fraňa Kráľa 37, obytný dom0,1099,7Nové Mesto nad Váhom - Skalka1,0099,8Topoľčany - Norovce0,50101,1Lučenec - Blatný vrch II5,00101,1Žiar nad Hronom - Šibeničný vrch0,25102,5Trenčín - Kozí vrch0,50105,2Považská Bystrica - Hôrka1,00105,2Prešov - Šibená hora1,00105,7	Stará Ľubovňa - Kotník10,00106,2Košice - Makovica20,00106,5	Modrý Kameň - Španí laz1,00106,9Skalica - Holíč, vodojem0,10107,0Senica - Priemyselná 284, silážna veža0,20107,5Čadca - Jurošovský vrch0,40107,5Prievidza - Markušová0,50107,6Bratislava - Kamzík10,00

 Vlastnícke vzťahy 
Jej prevádzkovateľ bola spoločnosť D.Expres a.s. V auguste 2021 spoločnosť Bauer Media Group, aktuálny vlastník Rádia Expres, oznámila, že od Rady pre vysielanie a retransmisiu získala súhlas na to, aby mohla prevziať konkurenčné rádiá Jemné a Europa 2.  

 Referencie 

 Externé odkazy 
 Pokrytie rádia

 Zdroj 
 Oficiálna stránka

Expres
Kategória:Vzniklo v 1999